# data[].attributes.headline
Pastaret med oksekød, ærter, løg, krydderier (fløde & ost) 

# data[].attributes.subject
Pastaret med oksekød, ærter, løg, krydderier (fløde & ost) 

# data[].attributes.body
Efter aftale med lærer, er vores ret taget fra egen kostplan.
derfor er den ikke så velegnet til vores borger villy, men man kunne tilpasse den ved at tilsætte fløde, og ost fx. Da Villy har brug for vægtøgning. Vi vil også fjerne agurk da hans KOL kan forhindre ham i at tygge det.
Vi har anrettet en lille portion da han er småtspisende.

Hygiejne, vi vasker fingre inden vi begynder madlavningen, og skyller de forskellige grøntsager af så der ikke er mulige bakterier.

Serveringen, vi anretter det let og overskueligt.

# data[].attributes.headline
Rugbrød med bondebrie og Kalkunpålæg med advokado dressing 

# data[].attributes.subject
Rugbrød med bondebrie og Kalkunpålæg med advokado dressing 

# data[].attributes.headline
Silde- og æggemad på rugbrød med løgringe og mayonnaise

# data[].attributes.subject
Silde- og æggemad på rugbrød med løgringe og mayonnaise

# data[].attributes.body
For at forstå valget af frokost til min case borger Villy er det vigtigt at kende til hans livshistorie. Villy er 72 år og har haft KOL i 8 år. Han bor i et toplans rækkehus sammen med sin kone Gerda. De har 3 børn og 4 børnebørn, som de har et rigtig godt forhold til. Villy har altid været været god til at arbejde med hænderne og har fx bygget både et legehus og legestativ til sine børnebørn.

Udover at være et familiemenneske har Villy også altid været glad for at fiske og har næsten hver weekend og når vejret ellers var til det taget på fisketure med et par sine fiskevenner, han har kendt i mange år. Så han har et rigtig godt netværk, selvom det nu kniber med at være så social som han ellers sætter så stor pris på.

Villy er uddannet svejser og begyndte at ryge, da han var 13 år. Så det har uden tvivl haft betydning for, at han har fået KOL.

Villy er efterhånden blevet så dårlig på grund af KOL, at han er blevet visiteret til personlig hjælp såsom at komme ud af sengen, toiletbesøg, bad og anden personlig pleje. Og hans kone Gerda sørger for mad, indkøb, rengøring og alt andet omkring deres hjem, men spørgsmålet er hvor længe Gerda selv kan holde til at have så stort et ansvar. De har talt om muligheden for at Villy kommer på plejehjem, men han vil helst blive boende hjemme så længe som muligt.

Fordi Villy har tabt sig og for at aflaste Gerda, har jeg som SOSU-hjælper talt med dem om hans kost og har efter aftale med parret og min leder taget kontakt til en diætist for i første omgang at få nogle gode råd. Vi vil evaluere på hans kost løbende og i samarbejde med diætisten udarbejde en egentlig kostplan.

Villys vigtigste mål her og nu er at genvinde styrke til at kunne komme op på 1. salen i deres hus. Hans KOL-sygdom og vægttabet samt en indlæggelse på sygehuset på grund af Corona har svækket ham meget. Der er derfor nu ekstra fokus på hans måltider. Det er vigtigt, at han ikke taber sig yderligere, at han ikke mister mere muskel- og knoglemasse og at hans vægt som minimum holder sig på et stabilt niveau.

Sammen med Gerda og en diætist er der en række kostråd, som jeg følger:

Han får serveret det han kan lide

Han får hjælp til at spise på den måde, at maden skæres i små stykker

Han og Gerda gør noget ud af hvert hovedmåltid så alle hans sanser vækkes

Han skal nødes til både at spise og drikke, men uden at føle sig presset

Villy har altid været glad for en silde- og æggemad til frokost og desuden et stykke knækbrød med ost.  Æggemaden kan erstattes af Gerdas ægge-/karrysalat, som Villy også er meget glad for. Hertil får han typisk en hvidtøl, og hvis han har lyst en lille snaps. Pynt på rugbrødsmadderne kan han godt undvære, når blot der er rå løgringe på sildemaden og ekstra mayonnaise på æggemaden og tandsmør på knækbrødet. Men Gerda kredser lidt mere om måltiderne i weekenderne, hvor hun fra deres krydderhave, som børnene har hjulpet med, plukker lidt purløg, karse og dild. Det glæder Villy sig altid til og er også med til at vække hans sanser og appetit.

Det er vigtigt med protein, som han får både fra sild, æg og ost.

Udover protein får han fra sildemaden selen, zink, jod, B12-vitamin og omega-3-fedtsyrer. Og æggemaden/æggesalaten giver ham også godt med protein og fedt. Smørret og mayonnaisen indeholder også godt med protein og fedt.

Ost er også en vigtig kilde til mange vitaminer og mineraler såsom calcium vitamin B2/riboflavin, jod og protein.

Hvidt brød er fattigt på både vitaminer og kostfibre, så derfor får han rugbrød, som dels har et højere indhold af vitaminer og mineraler og mætter længere på grund af flere kostfibre.

Det er desuden vigtigt at lægge mærke til om konsistensen i maden kunne udgøre et problem for Villy, da det er kendt, at KOL-patienter kan blive så påvirket af sygdommen, at de får sværere og sværere ved at indtage fuld- og normal kost. Bliver det et problem for Villy, skal der kigges på en blødere kost. Dette vurderes løbende.

Det sociale element
Villy er, når han har overskud, glad for at være sammen med andre, men fordi han bliver så let forpustet skal der være ro omkring måltiderne og Gerda er opmærksom på, at han skal spise i sit eget tempo. Familien tager også altid hensyn til Villy når der er familiefester. De ved, at han bliver hurtigt træt når han skal forholde sig til for mange mennesker på én gang så de sætter altid rammerne for deres fester under stor hensyntagen til Villy.

Anretning
Villy får altid anrettet en tallerken med sit måltid, da det er mere overskueligt for ham og da han er blevet mere småt spisende og hurtigt mister appetitten, hvis en ret er for uoverskuelig. Det skal derfor være meget 'som det plejer' og i små overskuelige portioner.

Borddækning
For at gøre spisesituationen så hyggelig som mulig dækker Gerda altid bordet op med tallerkener, bestik, glas og servietter. Der står små årstidsbuketter fra deres store have på bordet, som kan bidrage til en snak om vejret, duften og gode minder. Gerda er god til at fornemme når Villy har brug for ro omkring måltidet. På den måde kan han bedre spise i sit eget tempo og få tygget maden grundigt.

Drikkevarer
Villy får altid tilbudt en hvidtøl til frokost. Hvidtøllen indeholder udover vand, bygmalt, byg, lakrids og sukker, som giver ham lidt flere kalorier i forhold til fx saft.

Frokostmedicin - proteindrik
Til at skylle sine frokostpiller ned får Villy altid tilbudt Fresubin, som er en ernæringsdrik med et højt indhold af energi og protein og som er tilsat vitaminer og mineraler.

Hygiejne
Når jeg som SOSU-hjælper anretter og serverer måltider for mine borgere, er jeg meget opmærksom på hygiejneprincipperne for at undgå spredning af mikroorganismer, som i værste fald kan føre livstruende bakterier videre. Derfor starter jeg altid med at vaske hænder grundigt og bruger handsker ved både anretning, servering og hjælp til spisning. Jeg starter og slutter med at vaske hænder.

# data[].attributes.body
Jeg har valgt et par små stykker smørrebrød.
Han er småt spisende.
Han bliver hurtigt træt, har svært ved at spise på grund af besværet vejrtrækning.
Det er forholdsvis blød kost, som ikke kræver så meget tygning.

# data[].attributes.body
Jeg har valgt proteinholdigt pålæg.
Plantebaseret olie
Mættet fedt
Kostfibre

Det mad jeg har valgt er energigivende.
Han har brug for meget protein, til opbygning af muskler. Villy skal have 1,5 * 56 = 84g protein om dagen. Protein giver  17KJ pr gram.
Da har er småtspisende skal han havde ekstra meget fedt. Helst halvdelen af energien skal komme fra fedt. Fedt giver mest energi pr gram. 37 KJ pr gram .
Dog højst 10% fra mættet fedt (Animalsk)
Kostfibre giver stor mæthed, så han skal ikke have for mange, da de gør at han hurtigere føler sig mæt.
Kostfibre giver 17KJ pr gram.